BAE Hawk

BAE Systems Hawk merupakan sebuah pesawat latihan lanjut yang dibangunkan oleh Britain pada tahun 1974. Pada mulanya pesawat ini dikenali sebagai Hawker Siddeley Hawk. Pesawat ini digunkan oleh Tentera Udara Diraja British dan negara-negara lain sebagai sebuah pesawat latihan atau pesawat serangan ringan berkos rendah. Pesawat Hawk ini masih dikeluarkan sehingga ke hari ini dengan lebih 900 buah pesawat Hawk telah dijual kepada 18 buah negara di seluruh dunia.

 Rekabentuk dan pembangunan 
Pada 1964, Tentera Udara Diraja British (RAF) telah memperincikan keperluan bagi sebuah pesawat latihan jet yang baru bagi mengantikan pesawat Folland Gnat. Pada awalnya, pesawat SEPECAT Jaguar telah dipilih untuk peranan ini tetapi kemudian disedari bahawa pesawat ini terlalu kompleks untuk dijadikan sebagai sebuah pesawat latihan awal. Berikutan itu, pada 1968 Hawker Siddeley telah memulakan kerja rekabentuk pesawat latihan berkelajuan subsonik yang lebih ringkas, dikenali sebagai HS.1182. Pesawat ini memiliki tata rajah kedudukan selari dan berupaya untuk membawa persenjataan, yang mana membolehkannya digunakan sebagai latihan senjata dan berperanan sebagai pesawat serangan ringan.


Dinamakan semula sebagai "Hawk" pada 1973, pesawat ini melakukan penerbangan sulung pada 21 Ogos 1974. Ia kemudian memasuki perkhidmatan dengan RAF pada April 1976, mengantikan pesawat Gnat dan Hawker Hunter yang masing-masing berperanan sebagai sebuah pesawat latihan lanjut dan latihan senjata. Tahun berikutnya, Hawker Siddeley telah bergabung dengan syarikat-syarikat pengeluar pesawat British yang lain untuk membentuk syarikat British Aerospace (BAe), yang mana kemudian menjadi BAE Systems setelah penggabungan dengan Marconi Electronic Systems pada 1999.

Pengguna pesawat Hawk daripada RAF yang paling terkenal adalah pasukan aerobatik Red Arrows, yang mana telah menggunakan pesawat ini sejak 1979. Pasukan aerobatik Tentera Udara Finland iaitu Midnight Hawks, juga menggunakan pesawat ini.

Pesawat Hawk memiliki keboleh-kendalian yang mengagumkan, dan walaupun ia tidak boleh diterbangkan pada kelajuan supersonik semasa penerbangan, pesawat ini boleh mencapai kelajuan Mach 1.2 semasa menjunam, membolehkan pelatih untuk mengalami pemanduan trans-sonik walaupun tidak mengendalikan pesawat latihan supersonik.

Hawk kemudian mengantikan pesawat English Electric Canberra untuk berperanan sebagai penarik sasaran.

Tentera Laut Diraja British memperoleh sedozen pesawat Hawk T.Mk 1/1A daripada RAF, untuk digunkan sebagai sasaran udara bagi melatiha penembak kapal dan operator radar.

 Kokpit 
Kokpit dalam kesemua model pesawat Hawk memiliki tata rajah tuas kawalan tengah konvensional.

 Pengguna 
 Pengguna masa kini 

 Tentera Udara Diraja Australia - 33 buah Hawk 127

 Tentera Udara Diraja Bahrain - 6 buah Hawk 19

 Angkatan Tentera Kanada  - 12 buah BAE CT-155 Hawk

 Tentera Udara Finland - 50 buah Hawk Mk.51 telah dibeli pada 1980, tambahan 7 buah Hawk Mk.51A pada tahun 1993-94 untuk mengantikan pesawat yang musnah. 18 buah Hawk Mk.66 akan dihantar pada tahun 2009 bagi memanjangkan tempoh perkhidmatan angkatan pesawat Hawk sehingga 2017-2019.Finland membeli 18 buah pesawat latihan jet Hawk Mk.66 daripada Switzerland Kadang kala pesawat Hawk milik Finland dilihat dipersenjatai dengan peluru berpandu Molniya R-60/AA-8 buatan Rusia.Missile armed Hawk BAe Hawk with R-60

 Tentera Udara India
 Tentera Laut India - Laporan pada awal 2008 telah menyebut bahawa kerajaan India telah meluluskan pesanan lanjut ke atas tambahan 57 buah pesawat BAE Systems Hawk Mk132, dengan sejumlah 17 buah akan diberikan kepada Tentera Laut India manakala 40 buah selebihnya akan diberikan kepada Tentera Udara India.

 Tentera Nasional Indonesia - Angkatan Udara - 18 buah Hawk 53, 8 buah Hawk 109 dan 32 buah Hawk 209.

 Tentera Udara Kenya - 8 buah Hawk 52

 Tentera Udara Kuwait - 9 buah

 Tentera Udara Diraja Malaysia - 5 buah Hawk Mk108 dan 13 buah Hawk Mk208

 Tentera Udara Diraja Oman - 4 buah Hawk 103 dan 11 buah Hawk 203

 Tentera Udara Diraja Arab Saudi - 30 buah Hawk Mk65 dan 20 buah Hawk Mk65A

 Tentera Udara Afrika Selatan - 23 buah Hawk Mk120 telah dipesan, sedang dalam penghantaran

 Tentera Udara Republik Korea - 20 buah T-59 Hawk 67


 Tentera Udara Diraja British - 109 buah Hawk T1/T1A
 Tentera Laut Diraja British - 10 buah Hawk T1

 Tentera Udara Emiriah Arab Bersatu - 46 buah Hawk Mk 61/63/102

 Tentera Udara Zimbabwe - 12 buah Hawk Mk60/60A

 Bekas pengguna 

 Tentera Udara Switzerland: 20 buah Hawk Mk.66 telah dibeli pada 1992, dijual kepada Finland pada Jun 2007.

 Spesifikasi (Hawk 128) 

 Lihat juga 

 Rujukan 

 Pautan luar 

 Indian Air Force Gets Advanced Jet Trainer
 RAF Hawk T1/1A trainer page
 RAAF Hawk 127 trainer page 
 BAE Systems Hawk fact sheet
 BAE Hawk at Greg Goebel's AIR VECTORS
 http://www.aeroflight.co.uk/types/uk/bae_systems/hawk/hawk1.htm
 The Red Arrows
 British Aircraft Directory 
 Maklumat dan foto BAE Hawk di laman web military-today

Kategori:Pesawat satu enjin
Kategori:Pesawat jet
Kategori:Pesawat latihan